Last updated Mar 10, 2018
http://zeenews.india.com
0
ସେୟାର
ନୂଆଦିଲ୍ଲୀ : ସବୁବେଳେ ନିଜର ସ୍ପଷ୍ଟ ଏବଂ ନିରପକ୍ଷ ମତ ପାଇଁ ଚର୍ଚ୍ଚାରେ ରହୁଥିବା ଅଭିନେତ୍ରୀ ସୋନମ କପୁର ଏବେ ପୁଣି ଥରେ ଚର୍ଚ୍ଚାକୁ ଆସିଛନ୍ତି । କୌଣସି ଫିଲ୍ମକୁ ନେଇ ନୁହେଁ ବରଂ ଆମେରିକାର ରାଷ୍ଟ୍ରପତି ଡ଼ୋନାଲ୍‌ଡ଼ ଟ୍ରମ୍ପକୁ ସମାଲୋଚନା କରି ସେ ଚର୍ଚ୍ଚାକୁ ଆସିଛନ୍ତି। ନିଜ ଟ୍ଵିଟର ଆକାଉଣ୍ଟରେ ସେ ଡ଼ୋନାଲ୍‌ଡ଼ ଟ୍ରମ୍ପଙ୍କୁ ସେ ନିର୍ବୋଧ ବୋଲି କହିଛନ୍ତି ।
ସୂଚନା ମୁତାବକ, ସେ ଏହି ମନ୍ତବ୍ୟ ଜଣେ ଅମେରିକାନ ଟିଭି ହୋଷ୍ଟ ଏବଂ କମେଡ଼ିଆନ ଏଲେନ୍‌ ଡ଼ିଜେନେରେସଙ୍କ ଟ୍ଵିଟ୍‌ର ଉତ୍ତର ଦେଇ ଲେଖିଥିବା ଜଣା ପଡ଼ିଛି । ଏଲେନ୍‌ ଟ୍ରମ୍ପ କରିଥିବା ନିୟମକୁ ଆକ୍ଷପ କରି ଏକ ଟ୍ଵିଟ କରିଥିଲେ । ଯେଉଁଥିରେ ରାଷ୍ଟ୍ରପତି ହାତୀମାନଙ୍କର ଶିକାର କରିବାକୁ ଅନୁମତି ଦେଇଥିବା ଆଦେଶକୁ ସେ ସମାଲୋଚନା କରିବା ସହ ତାହାକୁ ବନ୍ଦ କରିବା ପାଇଁ ଏହି ପୋଷ୍ଟକୁ ସେୟାର କରନ୍ତୁ ବୋଲି ଲେଖି ଟ୍ଵିଟ୍‌ କରିଥିଲେ ।
— Ellen DeGeneres (@TheEllenShow) March 8, 2018
ଏହି ପୋଷ୍ଟ ପଢ଼ିବା ପରେ ଭାରତରେ ଆଜି ପର୍ଯ୍ୟନ୍ତ ଏଭଳି କୌଣସି ନିୟମ ତିଆରି ହୋଇ ନାହିଁ । ଟ୍ରମ୍ପ ଏପରି କରି ନିର୍ବୋଧ କାମ କରିଛନ୍ତି ବୋଲି ସୋନମ ଲେଖିବା ସହ ଏଲେନ୍‌ଙ୍କ ପୋଷ୍ଟକୁ ସେୟାର କରିଥିଲେ ।
Hunting is illegal in india, one of things the world can learn from us! Trump is an imbecile ! @potus #proudtobeindian #preserveourworld pic.twitter.com/retBm6Y1MZ
— Sonam Kapoor (@sonamakapoor) March 9, 2018
ତେବେ ଟ୍ରମ୍ପଙ୍କୁ ସମାଲୋଚନା କରିବା ସୋନମଙ୍କ ପାଇଁ ପ୍ରଥମ ନୁହେଁ । ଏହା ପୂର୍ବରୁ ହଲିଉଡ଼ କଳାକାରଙ୍କୁ ଟ୍ରମ୍ପ ଅତିରଞ୍ଜିତ କଳାକାର କହିଥିବାରୁ ସୋନମ ଟ୍ରମ୍ପ ଜୋକର ବୋଲି କହି ସମାଲୋଚନା କରିଥିଲେ ।
ପୂର୍ବବର୍ତ୍ତୀ ଖବର